ЕУРАЗИЯЛЫҚ ЭКОНОМИКАЛЫҚ КОМИССИЯ
АЛҚА
ӨК І М

2017 жылғы «12» қыркүйек          № 121                              Мәскеу қаласы

Еуразиялық экономикалық комиссия Кеңесінің
«Жоғары Еуразиялық экономикалық кеңестің «Еуразиялық экономикалық одақтың мұнай және мұнай өнімдерінің ортақ нарықтарын қалыптастыру туралы» шешімінің жобасы туралы» шешімінің жобасы туралы

1.Еуразиялық экономикалық комиссия Кеңесінің «Жоғары Еуразиялық экономикалық кеңестің «Еуразиялық экономикалық одақтың мұнай және мұнай өнімдерінің ортақ нарықтарын қалыптастыру туралы» шешімінің жобасы туралы» шешімінің жобасы (қоса беріліп отыр) мақұлдансын және ол Еуразиялық экономикалық комиссия Кеңесінің қарауына ұсынылсын.
 2.Осы Өкім Еуразиялық экономикалық одақтың ресми сайтында жарияланған күнінен бастап  күшіне енеді.
	
Еуразиялық экономикалық комиссия 
         Алқасының Төрағасы         	                                       Т.Саркисян











ЕУРАЗИЯЛЫҚ ЭКОНОМИКАЛЫҚ КОМИССИЯ
КЕҢЕС
Ш Е Ш І М

20     жылғы «  »                                    №                               қаласы

Жоғары Еуразиялық экономикалық кеңестің «Еуразиялық экономикалық одақтың мұнай және мұнай өнімдерінің ортақ нарықтарын қалыптастыру туралы» шешімінің жобасы туралы
Еуразиялық экономикалық комиссия Кеңесі шешті:
1.Жоғары Еуразиялық экономикалық кеңестің «Еуразиялық экономикалық одақтың мұнай және мұнай өнімдерінің ортақ нарықтарын қалыптастыру туралы» шешімінің жобасы (қоса беріліп отыр) мақұлдансын және ол Жоғары Еуразиялық экономикалық кеңестің қарауына ұсынылсын.
2.Осы Шешім ресми жарияланған күнінен бастап күнтізбелік 30 күн өткен соң күшіне енеді. 

Еуразиялық экономикалық комиссия Кеңесінің мүшелері:
	Армения
Республикасынан


 В. Габриелян
	        Беларусь
Республикасынан

 В. Матюшевский
	      Қазақстан Республикасынан

       А.Мамин
	      Қырғыз Республикасынан

    Т.Абдыгулов
	       Ресей Федерациясынан

       И. Шувалов













ЖОҒАРЫ ЕУРАЗИЯЛЫҚ ЭКОНОМИКАЛЫҚ КЕҢЕС
ШЕШІМ

20     жылғы «   »                       №                                            қаласы

Еуразиялық экономикалық одақтың мұнай және мұнай өнімдерінің ортақ нарықтарын қалыптастыру туралы

2014 жылғы 29 мамырдағы Еуразиялық экономикалық одақ туралы шарттың 84 және 104-тармақтарына сәйкес Жоғары Еуразиялық экономикалық кеңес шешті:
1.Қоса беріліп отырған:
Еуразиялық экономикалық одақтың мұнай және мұнай өнімдерінің ортақ нарықтарын қалыптастыру бағдарламасы;
Еуразиялық экономикалық одақтың мұнай және мұнай өнімдерінің ортақ нарықтарын қалыптастыру жөніндегі іс-шаралар жоспары (бұдан әрі – жоспар) бекітілсін.
2.Еуразиялық экономикалық одаққа мүше мемлекеттер жоспарда көзделген іс-шаралардың іске асырылуына жауапты мемлекеттік билік органдарын айқындасын және олар туралы ақпаратты осы Шешім күшіне енген күннен бастап күнтізбелік 30 күннің ішінде Еуразиялық экономикалық комиссияға ұсынсын. 
3.Еуразиялық экономикалық одаққа мүше мемлекеттер жоспарға сәйкес әзірленген актілердің жобаларын Еуразиялық экономикалық комиссияға жіберуді қамтамасыз етсін.
4.Еуразиялық экономикалық комиссия:
2018 жылғы 1 мамырға дейін Еуразиялық экономикалық одаққа мүше мемлекеттердің заңнамасына және мүше мемлекеттердің арасындағы мұнай саласындағы халықаралық шарттарға салыстырмалы талдау жүргізу үшін мүше мемлекеттердің арасында ақпарат ұсыну нысанын бекітсін;
жоспарда көзделген іс-шаралардың іске асырылуына мониторинг жүргізуді жүзеге асырсын және мониторингтің нәтижелері туралы жыл сайын Еуразиялық үкіметаралық кеңесті хабардар етсін.
5.Еуразиялық экономикалық одаққа мүше мемлекеттер 2018 жылғы 1 қазанға дейін Еуразиялық экономикалық комиссияға осы Шешімнің 4-тармағының екінші абзацында көрсетілген нысан бойынша ақпарат жіберсін.

Жоғары Еуразиялық экономикалық кеңес мүшелері:
	Армения
Республикасынан


	        Беларусь
Республикасынан
	      Қазақстан Республикасынан
      
	      Қырғыз Республикасынан

	       Ресей Федерациясынан





Жоғары Еуразиялық экономикалық кеңестің 
20   жылғы «    »          №   шешімімен
БЕКІТІЛГЕН   
	


Еуразиялық экономикалық одақтың мұнай және мұнай өнімдерінің ортақ нарықтарын қалыптастыру
БАҒДАРЛАМАСЫ
І. Жалпы ережелер
1. Бағдарламаны әзірлеудің негізі
1. Осы Бағдарлама 2014 жылғы 29 мамырдағы Еуразиялық экономикалық одақ туралы шарттың (бұдан әрі – Шарт) 79-бабының ережелері, Мұнай және мұнай өнімдерінің ортақ нарықтарын ұйымдастыру, басқару, олардың жұмыс істеу және даму тәртібі туралы хаттама (Шартқа № 23 қосымша) және Жоғары Еуразиялық экономикалық кеңестің 2016 жылғы 31 мамырдағы № 8 шешімімен бекітілген Еуразиялық экономикалық одақтың мұнай және мұнай өнімдерінің ортақ нарықтарын қалыптастыру тұжырымдамасы (бұдан әрі – Тұжырымдама) ескеріле отырып, Шарттың 84-бабына сәйкес әзірленген. 
2. Анықтамалар
2. Осы Бағдарламаның мақсаттары үшін мыналарды білдіретін ұғымдар пайдаланылады:
«мұнай және мұнай өнімдерінің биржалық сауда-саттықтары» – мұнай және мұнай өнімдерінің биржалық сауда-саттықтарын жүргізу қағидаларына сәйкес жүргізілетін және бірыңғай биржа кеңістігінің шеңберінде биржалық сауда-саттықтар операторының сауда жүйесіне берілген өтінімдердің негізінде мұнай және мұнай өнімдерімен мәмілелер жасауға бағытталған мұнай және мұнай өнімдерінің сауда-саттықтары;
«мұнай және мұнай өнімдерін тасымалдау жүйелеріне қол жеткізу» – Еуразиялық экономикалық одақтың мұнай және мұнай өнімдерінің ортақ нарықтарының шеңберінде мұнай және мұнай өнімдерін тасымалдау үшін мұнай және мұнай өнімдерін тасымалдау жүйелерінің операторлары басқаратын мұнай және мұнай өнімдерін тасымалдау жүйелерін пайдалану құқығын беру;
«бірыңғай биржа кеңістігі» – биржалық сауда-саттықтардың операторлары мен Еуразиялық экономикалық одақтың мұнай және мұнай өнімдерінің ортақ нарықтарына қатысушылар арасындағы мұнай және мұнай өнімдерімен мәмілелер жасасуға байланысты ақпараттық және технологиялық қатынастардың жиынтығы;
«мұнай және мұнай өнімдерін мемлекетаралық тасымалы» – Еуразиялық экономикалық одақтың бір мүше мемлекетінің юрисдикциясындағы қабылдау пунктінен Еуразиялық экономикалық одақтың басқа мүше мемлекетінің тапсыру пунктіне дейін (немесе ол арқылы), не Еуразиялық экономикалық одақтың мүше мемлекетінің юрисдикциясында болмайтын тапсыру пунктіне дейін (немесе ол арқылы), мұндай тасымалдың Еуразиялық экономикалық одақтың кемінде 2 мүше мемлекетінің аумақтары арқылы жүзеге асырылуы шартымен, мұнай және мұнай өнімдерін кез келген тәсілмен тасымалдау; 
«өткізу қабілеті» – мұнай және (немесе) мұнай өнімдерінің техникалық нормаларға сәйкес келетін физикалық қасиеттері, құбыр жүйесінің немесе оның учаскесінің технологиялық жабдығының қасиеттері мен жай-күйі ескеріле отырып, осындай жүйе бойынша немесе оның учаскесі бойынша уақыт бірлігінде тасымалдануы мүмкін мұнай және мұнай өнімдерінің мүмкіндігінше ең көп мөлшері;
«мұнай және мұнай өнімдерін өткізу» – мұнай және мұнай өнімдеріне меншік құқығын өтеулі негізде беру (соның ішінде тауарлармен алмасу);
«мұнай және мұнай өнімдерін тасымалдаудың техникалық мүмкіндіктері» –  мұнай және мұнай өнімдерін тасымалдау жүйесінің әрбір технологиялық учаскесінің бір тәулікте өткізу қабілетін, мұнай және (немесе) мұнай өнімдерінің физикалық қасиеттерін, сондай-ақ мұндай жүйенің немесе оның учаскесінің технологиялық жабдығының жай-күйін ескере отырып, технологиялық режимдердің сақталуы шартымен мұнай және мұнай өнімдерін тасымалдау жүйесі бойынша белгілі бір уақыт кезеңі ішінде қабылдау пунктінен тапсыру пунктіне дейін тасымалдануы мүмкін мұнай және мұнай өнімдерінің мүмкіндігінше ең көп мөлшері; 
«мұнай және мұнай өнімдерінің саудасы» – мұнай және мұнай өнімдерін өткізумен байланысты кәсіпкерлік қызмет;
«баға индикаторлары» – Еуразиялық экономикалық одаққа мүше мемлекеттер бекітетін әдістемелерді пайдалана отырып, бірыңғай биржа кеңістігінің шеңберінде және (немесе) мұнай және мұнай өнімдерінің биржадан тыс нарықтарында белгілі бір кезең ішінде жасалатын мәмілелер бағаларының негізінде есептелген мұнай және мұнай өнімдерінің бағалары.
Осы Бағдарламада пайдаланылатын өзге де ұғымдар Шартта және Тұжырымдамада анықталған мәндерде қолданылады.



3. Бағдарламаның мақсаттары мен міндеттері
3. Осы Бағдарламаның мақсаттары:
1) Еуразиялық экономикалық одаққа мүше мемлекеттердің (бұдан әрі тиісінше – Одақ, мүше мемлекеттер) мұнай және мұнай өнімдерінің нарықтары субъектілерінің Одақтың мұнай және мұнай өнімдерінің ортақ нарықтарына қатысуына Одаққа мүше мемлекеттердің дайындығын қамтамасыз ету, соның ішінде  Одақтың мұнай және мұнай өнімдерінің ортақ нарықтарының жұмыс істеуіне арналған құқықтық және экономикалық жағдайлар жасау;
2) мүше мемлекеттерде 2025 жылғы 1 қаңтардан кешіктірілмей күшіне енетін Одақтың мұнай және мұнай өнімдерінің ортақ нарықтарын қалыптастыру туралы халықаралық шартты іске асыру үшін қажетті жағдайлар жасауды қамтамасыз ету болып табылады.
4. Осы Бағдарламаның міндеттері:
1) Одақтың мұнай және мұнай өнімдерінің ортақ нарықтарына қатысушылардың арасында мұнай және мұнай өнімдерімен сауда жасаудың нарықтық механизмдерін, соның ішінде нарықтық баға белгілеу, биржалық сауда-саттық құралдарын пайдаланып және адал бәсекелестікті қамтамасыз ете отырып, жасау, дамыту және оның тиімділігін арттыру;
2) Одақтың мұнай және мұнай өнімдерінің ортақ нарықтарына қатысушылардың мүше мемлекеттердің нарықтарына кемсітушіліксіз қол жеткізуін қамтамасыз ету үшін (мүше мемлекеттер экономикаларының мүдделерін ескере отырып) жағдайлар жасау, мүше мемлекеттердің арасындағы мұнай және мұнай өнімдерінің саудасында сандық шектеулер мен  кедендік әкету баждарын (баламалық мәні бар өзге де баждарды, салықтар мен алымдарды) жою;
3) мүше мемлекеттердің арасындағы халықаралық шарттарды ескере отырып, Одақтың мұнай және мұнай өнімдерінің ортақ нарықтарын қалыптастыру үшін мүше мемлекеттердің мұнай саласындағы заңнамасын үйлестіруді қамтамасыз ету;
4) Одақтың мұнай және мұнай өнімдерінің ортақ нарықтары шеңберінде мұнай және мұнай өнімдерін тасымалдау жөніндегі қызметтерге қатысты тариф белгілеудің (баға белгілеудің) ортақ қағидаттары мен әдістерін қолдану;
5) Одақтың мұнай және мұнай өнімдерінің ортақ нарықтарының жұмыс істеу қағидаларын әзірлеу;
6) Одақтың мұнай және мұнай өнімдерінің ортақ нарықтары шеңберінде мұнай және мұнай өнімдерін тасымалдау бойынша қызметтер көрсететін шаруашылық жүргізуші субъектілердің кемсітушілік жағдайлар жасау, тарифтердің (бағалардың) қолданылуын бақылау бөлігіндегі тыйым салуларды Одақтың мұнай және мұнай өнімдерінің ортақ нарықтарына қатысушылардың сақтауын бақылауды  қоса алғанда, мүше мемлекеттердің бәсекелестікті қорғау саласындағы заңнамасының сақталуына бақылауды қамтамасыз ету;
7) қолда бар техникалық мүмкіндіктердің шеңберінде мүше мемлекеттердің аумақтарындағы мұнай және мұнай өнімдерін тасымалдау жүйелері бойынша мұнай және мұнай өнімдерінің ұзақ мерзімді тасымалын кепілді жүзеге асыруды қамтамасыз ету;
8) мүше мемлекеттердің аумақтарында мұнай және мұнай өнімдерінің өндірілуі, тасымалдануы, жеткізілуі, қайта өңделуі, өткізілуі және тұтынылуы туралы статистикалық ақпаратпен мүше мемлекеттердің арасында ақпараттық алмасуды қамтамасыз ету; 
9) мүше мемлекеттердің мұнай және мұнай өнімдерін өндіру, тасымалдау, жеткізу, қайта өңдеу және өткізу саласына инвестициялар тарту үшін қолайлы жағдайлар жасау; 
10) экологиялық қауіпсіздік нормаларының сақталуын қамтамасыз ету болып табылады.
4. Бағдарламаны іске асырудан күтілетін нәтижелер
5. Осы Бағдарламаны іске асыру нәтижесінде Одақтың мұнай және мұнай өнімдерінің ортақ нарықтары қалыптастырылатын болады, мүше мемлекеттердің шаруашылық жүргізуші субъектілерінің Одақтың мұнай және мұнай өнімдерінің ортақ нарықтарына кемсітушіліксіз қол жеткізілуі қамтамасыз етіледі.
6. Одақтың мұнай және мұнай өнімдерінің ортақ нарықтары шеңберінде Одақтың мұнай және мұнай өнімдерінің ортақ нарықтарында бірыңғай биржа кеңістігі, биржалық және биржадан тыс ашық баға индикаторлары қалыптастырылатын болады, мүше мемлекеттердің шаруашылық жүргізуші субъектілерінің мұнай және мұнай өнімдерінің биржалық сауда-саттықтарына кемсітушіліксіз қол жеткізуі қамтамасыз етіледі, сондай-ақ бірыңғай биржа кеңістігінің шеңберінде жасалған мәмілелерді (шарттарды) орындау механизмі айқындалатын болады.
7. Одақтың мұнай және мұнай өнімдерінің ортақ нарықтарын дамыту Одақтың және мүше мемлекеттердің әлемдік энергетикалық ресурстар нарығына қатысушылармен халықаралық ынтымақтастығын, соның ішінде сауда айналымын арттыру және шетелдік инвестициялар тарту есебінен одан әрі нығайтуға  ықпал ететін болады.
8. Одақтың мұнай және мұнай өнімдерінің ортақ нарықтарын қалыптастыру мүше мемлекеттердің  экономикалық жағынан одан әрі дамуына, энергетикалық қауіпсіздікті нығайтуға және мүше мемлекеттер тауарларының әлемдік энергетикалық ресурстар нарығындағы бәсекеге қабілеттілігін арттыруға ықпал етеді.
ІІ. Бағдарламаның іс-шаралары жүйесі
1. Бағдарламаны іске асыру мерзімі және кезеңдері
9. Осы Бағдарламаның іс-шараларын іске асыру мынадай кезеңдерге және мерзімдерге сәйкес жүзеге асырылады:
1) І кезең (2018 – 2021 жылдар) – Одақтың мұнай және мұнай өнімдерінің ортақ нарықтарын қалыптастырудың ұйымдық және әдістемелік негіздерін жасау, мүше мемлекеттердің заңнамасын мүше мемлекеттердің мұнай саласындағы заңнамасын үйлестіру жөніндегі іс-шаралар жоспарына («жол картасына») сәйкес үйлестіру; 
2) ІІ кезең (2021 – 2024 жылдар) – мүше мемлекеттердің уәкілетті органдарының Одақтың мұнай және мұнай өнімдерінің ортақ нарықтарын қалыптастыру туралы халықаралық шарттың жобасын дайындауы және келісуі;
3) ІІІ кезең (2025 жылғы 1 қаңтарға дейін) – Одақтың мұнай және мұнай өнімдерінің ортақ нарықтарын қалыптастыру туралы халықаралық шарттың күшіне енуі.
10. Еуразиялық экономикалық комиссия (бұдан әрі – Комиссия) осы Бағдарламаның орындалуына мониторинг жүргізеді, оның нәтижелері бойынша жыл сайын Одақтың мұнай және мұнай өнімдерінің ортақ нарықтарын қалыптастырудың барысы туралы баяндама және Одақтың мұнай және мұнай өнімдерінің ортақ нарықтарын қалыптастырудың кезекті кезеңіне өту туралы ұсыныстар, соның ішінде осы Бағдарламада  көзделмеген іс-шараларды (Одақ органдарының актілерін әзірлеу мен қабылдауды қоса алғанда) іске асыру туралы ұсыныстар дайындайды. Көрсетілген ұсыныстар келісу үшін мүше мемлекеттерге жіберіледі. Жоғары Еуразиялық экономикалық кеңес келісілген ұсыныстарды ескере отырып, Одақтың мұнай және мұнай өнімдерінің ортақ нарықтарын қалыптастырудың кезекті кезеңіне өту туралы шешім қабылдайды және осы кезеңнің мазмұнын айқындайды. Комиссия жыл сайын мониторинг нәтижелері туралы Еуразиялық үкіметаралық кеңесті хабардар етеді.
2. Одақтың мұнай және мұнай өнімдерінің ортақ нарықтарын реттейтін актілер әзірлеу
11. Комиссия және мүше мемлекеттер Одақтың мұнай және мұнай өнімдерінің ортақ нарықтарын қалыптастыру және олардың жұмыс істеуі мәселелері жөніндегі актілерді әзірлейді.
Одақтың мұнай және мұнай өнімдерінің ортақ нарықтары шеңберінде мұнай және мұнай өнімдерін тасымалдау  бойынша қызметтер көрсететін шаруашылық жүргізуші субъектілерге қатысты Одақтың мұнай және мұнай өнімдерінің ортақ нарықтарын реттейтін актілер, Одақтың мұнай және мұнай өнімдерінің ортақ нарықтары шеңберінде мұнай және мұнай өнімдерін тасымалдау  бойынша қызметтер көрсететін шаруашылық жүргізуші субъектілер қызметін аумағында жүзеге асыратын мүше мемлекеттің табиғи монополиялар субъектілерінің қызметін реттеу мәселелері жөніндегі және бәсекелестікті қорғау саласындағы мәселелер жөніндегі заңнамасының талаптары қолданылады.
Мұнай және мұнай өнімдерінің биржалық сауда-саттықтарын жүргізу қағидаларын қоса алғанда, Одақтың мұнай және мұнай өнімдерінің ортақ нарықтарында мұнай және мұнай өнімдерімен сауда жасау қағидаларын әзірлеу
12. Одақтың мұнай және мұнай өнімдерінің ортақ нарықтарында мұнай және мұнай өнімдерімен сауда жасау қағидалары Одақтың мұнай және мұнай өнімдерінің ортақ нарықтарында мұнай және мұнай өнімдерін сатып алу-сату (жеткізу) жөніндегі қатынастарды, соның ішінде:
1) мүше мемлекеттердің мемлекеттік билік органдары мен шаруашылық жүргізуші субъектілерінің арасында мұнай және мұнай өнімдерімен сауданы  жүзеге асыру кезінде туындайтын қатынастарды, сондай-ақ мүше мемлекеттердің шаруашылық жүргізуші субъектілерінің арасында олардың сауда қызметін жүзеге асыру кезіндегі қатынастарын;
2) мұнай және мұнай өнімдеріне қатысты нарықтық баға белгілеу қағидаттарын;
3) Одақтың мұнай және мұнай өнімдері нарығының жай-күйіне мониторингтің және мұнай және мұнай өнімдерінің биржалық сауда-саттықтарын жүзеге асырудың механизмдерін;
4) мұнай және мұнай өнімдерімен биржалық сауда жасау қағидаларын;
5) мүше мемлекеттердің кедендік әкелу баждары мөлшерлемелерінің айырмашылығы салдарынан туындайтын артықшылықтарға жол бермеуді көздейтін Одақтың мұнай және мұнай өнімдерінің ортақ нарықтары шеңберінде сатып алынған мұнай және мұнай өнімдерін үшінші елдерге қайта сатуды жүзеге асыру тәртібін реттеуге тиіс.
13. Одақтың мұнай және мұнай өнімдерінің ортақ нарықтарында мұнай және мұнай өнімдерімен сауда жасау қағидаларының құрамдас бөлігі мұнай және мұнай өнімдерінің биржалық саудасын  жүргізу қағидалары болып табылады, оларда, соның ішінде:
1) биржалық сауда-саттықтар операторының лицензиясын алуға  және бірыңғай биржа кеңістігінің құрамына енуге қойылатын талаптар;
2) есептеу жүйелерінің қауіпсіздігі және биржалық сауда-саттықтар операторларының функционалдық үйлесімділігі қағидаттары;
3) бірыңғай биржа кеңістігі шеңберінде өзара есеп айырысу мен клиринг механизмдері;
4) биржадан тыс нарықтағы шарттарды тіркеу қажеттілігі;
5) бір мүше мемлекеттің шаруашылық жүргізуші субъектілерінің басқа мүше мемлекеттердің биржа алаңдарына қатысу қағидаттары;
6) Одақтың мұнай және мұнай өнімдерінің ортақ нарықтарында баға индикаторларын (биржалық және биржадан тыс) және олардың бірыңғай биржа кеңістігі шеңберіндегі өзара есебін қалыптастыру қағидаттары айқындалады.
14. Одақтың мұнай және мұнай өнімдерінің ортақ нарықтарында мұнай және мұнай өнімдерімен сауда жасау қағидаларын қабылдау тәртібі Одақтың мұнай және мұнай өнімдерінің ортақ нарықтарын қалыптастыру туралы халықаралық шартта айқындалады.
Мұнайдың, мұнай өнімдерінің және оларды тасымалдау жүйесінің нормалары мен стандарттарын біріздендіру
15. Мұнай және мұнай өнімдеріне арналған нормаларды, стандарттарды және мұнай және  мұнай өнімдері жүйелерінің жұмыс істеуін регламенттейтін  нормативтік-техникалық құжаттарды біріздендіру, сондай-ақ әлемдік практикаларды ескере отырып, мұнай және мұнай өнімдерінің мөлшерін және сапа параметрлерін өлшеудің дәлдігін қамтамасыз ету бойынша, мүше мемлекеттердің ұлттық стандарттау жүйелерінің шеңберінде өлшемдерді метрологиялық қамтамасыз етуді іске асыру бойынша және мұнай және мұнай өнімдерінің мөлшерін және сапа параметрлерін өлшеуге қойылатын метрологиялық талаптарды үйлестіру бойынша ұсынымдар әзірлеу Шарттың Х бөліміне сәйкес жүзеге асырылады.
Мұнай және мұнай өнімдерін тасымалдау жүйелеріне қол жеткізудің бірыңғай қағидаларын әзірлеу
16. Мұнай және мұнай өнімдерін тасымалдау жүйелеріне қол жеткізудің бірыңғай қағидаларын (бұдан әрі – бірыңғай қағидалар) әзірлеу Шарттың 84-бабында және Тұжырымдаманың ІІІ және IV бөлімдерінде көрсетілген қағидаттарға сәйкес жүзеге асырылады.
17. Бірыңғай қағидалар Одақтың мұнай және мұнай өнімдерінің ортақ нарықтарын қалыптастыру туралы халықаралық шартқа  қосымша ретінде енгізіледі.
18. Темір жол көлігінің мұнай және мұнай өнімдерін тасымалдау жөнінде көрсетілетін қызметтеріне қол жеткізу мәселелерін реттеу Шарттың ХІХ және ХХІ бөлімдеріне, сондай-ақ Табиғи монополиялар субъектілерінің қызметін реттеудің бірыңғай қағидаттары мен қағидалары туралы хаттамаға (Шартқа № 20 қосымша) және Үйлестірілген (келісілген) көлік саясаты туралы хаттамаға (Шартқа № 24 қосымша) сәйкес жүзеге асырылады.
19. Бірыңғай қағидалар мұнай және мұнай өнімдерін тасымалдау жүйелері бойынша мұнай және мұнай өнімдерін тасымалдау, соның ішінде мүше мемлекеттердің мұнай және мұнай өнімдерін тасымалдау жүйелерінің операторлары мен Одақтың мұнай және мұнай өнімдерінің ортақ нарықтарына қатысушылардың өзара қатынастары мәселелерін реттейді, мүше мемлекеттердің мұнай және мұнай өнімдеріне қажеттіліктерін басым қамтамасыз ету қағидатын және Шарттың ХІХ бөлімінде және Табиғи монополиялар субъектілерінің қызметін реттеудің бірыңғай қағидаттары мен қағидалары туралы хаттамада (Шартқа № 20 қосымша)  белгіленген ерекшеліктерді ескере отырып, Одақтың мұнай және мұнай өнімдерінің ортақ нарықтары шеңберінде мұнай және мұнай өнімдерін тасымалдау саласында көрсетілетін қызметтерге қол жеткізудің қағидаттары мен шарттарын айқындайды және мыналарды қамтиды:
1) Одақтың мұнай және мұнай өнімдерінің ортақ нарықтары шеңберінде, соның ішінде мұнай және мұнай өнімдерін тасымалдауға келіп түскен барлық өтінімдерді қанағаттандыру үшін қажетті қуат көлемі болмаған жағдайда, сондай-ақ мұнай және мұнай өнімдерін тасымалдау жүйелерінің техникалық мүмкіндіктерін ескере отырып,  мұнай және мұнай өнімдерін тасымалдау бойынша көрсетілетін қызметтерге қол жетімділік беру тәртібін;
2) мұнай және мұнай өнімдерін тасымалдауға өтінімдер беру (қарау) тәртібін;
3) Одақтың мұнай және мұнай өнімдерінің ортақ нарықтары шеңберінде мұнай және мұнай өнімдерін тасымалдау жөніндегі қызметтер көрсетуге арналған шарттарды жасасу тәртібі мен мерзімдерін, олардың елеулі талаптарын;
4) мұнай және мұнай өнімдерін тасымалдауды жүзеге асыруға берілген өтінімдерді ескере отырып, мүше мемлекеттердің шаруашылық жүргізуші субъектілерінің арасында мұнай және мұнай өнімдерін тасымалдаудың техникалық мүмкіндіктерін айқындау тәртібі мен қағидаттарын;
5) мұнай және мұнай өнімдерін мүше мемлекеттердің аумағымен тасымалдауды және оның транзитін жүзеге асыру тәртібін;
6) Одақтың мұнай және мұнай өнімдерінің ортақ нарықтары шеңберінде мұнай және мұнай өнімдерін тасымалдау бойынша көрсетілетін қызметтерді тұтынушылардың құқықтары мен міндеттерін;
7) мүше мемлекеттердің мұнай және мұнай өнімдерін тасымалдау жүйелері операторларының құқықтары мен міндеттерін;
8) Одақтың мұнай және мұнай өнімдерінің ортақ нарықтары шеңберінде мұнай және мұнай өнімдерін тасымалдау бойынша көрсетілетін  қызметтерге арналған тарифтер (бағалар) туралы ақпаратты (ақпаратты ашу стандарттарын), көрсетілген қызметтерге қатысты тариф белгілеу (баға белгілеу) әдістемелерін жариялау тәртібін;
9) Одақтың мұнай және мұнай өнімдерінің ортақ нарықтары шеңберінде мұнай және мұнай өнімдерін тасымалдау жүйелеріне қол жетімділік беру және мұнай және мұнай өнімдерін тасымалдау бойынша  қызметтер көрсету мәселелері жөніндегі дауларды шешу тәртібін;
10) тариф белгілеудің жалпы қағидаттары мен әдістерін, сондай-ақ Одақтың мұнай және мұнай өнімдерінің ортақ нарықтары шеңберінде мұнай және мұнай өнімдерін тасымалдау бойынша көрсетілетін  қызметтерге қатысты баға белгілеудің жалпы қағидаттарын;
11) Одақтың мұнай және мұнай өнімдерінің ортақ нарықтарын құруды және олардың жұмыс істеуін қамтамасыз ету үшін қажетті өзге де ережелерді қамтиды.
20. Мұнай және мұнай өнімдерін тасымалдау көлемдері мүше мемлекеттердің заңнамасына сәйкес осы мемлекеттердің шаруашылық жүргізуші субъектілерінің азаматтық-құқықтық шарттарында анықталады.
21. Мүше мемлекеттер:
1) Одақтың мұнай және мұнай өнімдерінің ортақ нарықтары шеңберінде мұнай және мұнай өнімдерін тасымалдау бойынша көрсетілетін  қызметтерге арналған тарифтер (бағалар) туралы ақпаратты (ақпаратты ашу стандарттарын), көрсетілген қызметтерге қатысты тариф белгілеу (баға белгілеу) әдістемелерін жариялауды;
2) мүше мемлекеттердің халықаралық шарттарын ескере отырып, мүше мемлекеттердің заңнамасын үйлестіруді;
3) Одақтың мұнай және мұнай өнімдерінің ортақ нарықтары шеңберінде мұнай және мұнай өнімдерін тасымалдау бойынша көрсетілетін  қызметтерге қатысты тариф белгілеудің (баға белгілеудің) ортақ қағидаттары мен әдістерін қолдануды;
4) Одақтың мұнай және мұнай өнімдерінің ортақ нарықтары шеңберінде мұнай және мұнай өнімдерін тасымалдау бойынша қызметтер көрсететін шаруашылық жүргізуші субъектілердің тарифтерді (бағаны) қолдануын бақылауды қоса алғанда, мүше мемлекеттердің бәсекелестікті қорғау саласындағы заңнамасы талаптарының сақталуын бақылауды қамтамасыз етеді.

Одақтың мұнай және мұнай өнімдерінің ортақ нарықтарын қалыптастыру туралы халықаралық шарт жасасу
22. Одақтың мұнай және мұнай өнімдерінің ортақ нарықтарын қалыптастыру туралы халықаралық шарт жасасу Шарттың 84 және 104-баптарының және Тұжырымдаманың ХІV бөлімінің ережелерін орындау үшін жүзеге асырылады.
23. Одақтың мұнай және мұнай өнімдерінің ортақ нарықтарын қалыптастыру туралы халықаралық шарт мыналарды:
1) Одақтың мұнай және мұнай өнімдерінің ортақ нарықтарын қалыптастыру қағидаттарын;
2) Одақтың мұнай және мұнай өнімдерінің ортақ нарықтарында мұнай және мұнай өнімдерімен сауда жасау қағидаларын;
3) бірыңғай қағидаларды;
4) мұнай және мұнай өнімдерін тасымалдаудың  техникалық мүмкіндіктері туралы ақпаратты ашу тәртібін;
5) мұнай және мұнай өнімдерін тасымалдаудың  техникалық мүмкіндіктерін Одақтың мұнай және мұнай өнімдерінің ортақ нарықтарына қатысушылардың арасында кемсітушіліксіз және ашық бөлу, сондай-ақ  мұнай және мұнай өнімдерін тасымалдау жүйелеріне технологиялық қол жетімділік бөлігіндегі әкімшілік кедергілерді жою қағидаттарын;
6) мүше мемлекеттердің арасында мұнай және мұнай өнімдерінің тұтынылуы, мүше мемлекеттердің аумақтарында мұнай және мұнай өнімдерінің өндірілуі, тасымалдануы, жеткізілуі, қайта өңделуі және өткізілуі туралы деректермен ақпараттық алмасу тәртібін;
7) мүше мемлекеттердің ішкі тұтынуы үшін және (немесе) мүше мемлекеттердің аумақтарынан экспорт үшін мұнай және мұнай өнімдерінің транзитін және (немесе) мемлекетаралық тасымалын  қамтамасыз ету туралы ережелерді;
8) Одақ органдарының және мүше мемлекеттердің уәкілетті органдарының Одақтың мұнай және мұнай өнімдерінің ортақ нарықтарын қалыптастыру жөніндегі құзыреті және өкілеттіктері туралы ережелерді;
9) Одақтың мұнай және мұнай өнімдерінің ортақ нарықтарында экологиялық қауіпсіздікті қамтамасыз етуге қойылатын жалпы талаптарды;
10) Одақтың мұнай және мұнай өнімдерінің ортақ нарықтарын құруды және олардың жұмыс істеуін қамтамасыз ету үшін қажетті өзге де ережелерді қамтуға тиіс.


Одақтың мұнай және мұнай өнімдерінің ортақ нарықтарының жұмыс істеуіне мониторинг жүргізу механизмдерін әзірлеу
24. Одақтың мұнай және мұнай өнімдерінің ортақ нарықтарының жұмыс істеуіне мониторинг жүргізу механизмдері, соның ішінде мыналарды:
1) Одақтың мұнай және мұнай өнімдерінің  индикативтік (болжамдық) баланстарын әзірлеуді және келісуді;
2) Одақтың мұнай және мұнай өнімдерінің ортақ нарықтарының жұмыс істеуіне мониторингті жүзеге асырудың нысандары мен тәртібін әзірлеуді қамтиды.
Мұнай саласында экологиялық қауіпсіздікті қамтамасыз ету
25. Мүше мемлекеттер мұнайдың экологиялық қауіпсіздігі саласында әлемдік озық практиканы пайдалануға, табиғи ортаны, азаматтардың өмірі мен денсаулығын және тұтынушылардың құқықтарын қорғауға бағдар ұстайды.
26. Мүше мемлекеттер өздерінің мұнайдың экологиялық қауіпсіздігі саласындағы заңнамасының талаптарын біріздендіруге, табиғи ортаны, азаматтардың өмірі мен денсаулығын және тұтынушылардың құқықтарын қорғауға ұмтылады. 
27. Экологиялық қауіпсіздікті қамтамасыз етуге қатысты ережелер Одақтың мұнай және мұнай өнімдерінің ортақ нарықтарын қалыптастыру туралы халықаралық шартқа енгізіледі.
Ақпарат алмасу жүйесін ұйымдастыру
28. Ақпарат алмасу жүйесі Шарттың 23 және 24-баптарына,  Еуразиялық экономикалық одақ шеңберіндегі ақпараттық-коммуникациялық технологиялар және ақпараттық өзара іс-қимыл туралы хаттамаға (Шартқа № 3 қосымша), Еуразиялық экономикалық одақтың ресми статистикалық
ақпаратын қалыптастыру және тарату тәртібі туралы хаттамаға (Шартқа № 4 қосымша) сәйкес, сондай-ақ Тұжырымдаманың VІІІ және Х бөлімдеріне сәйкес Одақтың интеграцияланған ақпараттық жүйесінің шеңберінде іске асырылады.
29. Ақпарат алмасу жүйесі мүше мемлекеттердің уәкілетті органдарының, Комиссияның және мүше мемлекеттердің шаруашылық жүргізуші субъектілерінің ақпарат алмасу жүйесі шеңберіндегі ақпараттық өзара іс-қимылды регламенттейтін құжаттарда көзделген, сондай-ақ Одақтың мұнай және мұнай өнімдерінің ортақ нарықтарын қалыптастыру туралы халықаралық шарттың ережелеріне сәйкес көлемде ақпарат ұсыну  жөніндегі өзара іс-қимылын қамтамасыз етеді. Мүше мемлекеттің шаруашылық жүргізуші субъектілерінен келіп түсетін ақпаратты Одақтың интеграцияланған ақпараттық жүйесіне енгізуді осы мүше мемлекеттің уәкілетті органы қамтамасыз етеді. 
30. Ақпарат алмасу жүйесіне енгізілген ақпаратқа қол жетімділік мүше мемлекеттердің уәкілетті органдарына, Комиссияға және мүше мемлекеттердің алдын ала автор белгілеуден өткен шаруашылық жүргізуші субъектілеріне беріледі.
31. Одақтың мұнай және мұнай өнімдерінің ортақ нарықтарын қалыптастыру туралы халықаралық шарт күшіне енгенге дейін мүше мемлекеттердің уәкілетті органдарының, Комиссияның және мүше мемлекеттердің шаруашылық жүргізуші субъектілерінің өзара іс-қимылы процесінде электрондық нысанда ұсынылатын ақпараттың тізбесі Шартқа сәйкес айқындалады.
Мүше мемлекеттердің мұнай және мұнай өнімдерін тасымалдау жүйелерінің операторлары арасында технологиялық ақпаратпен алмасу 
32. Мүше мемлекеттердің мұнай және мұнай өнімдерін тасымалдау жүйелерінің операторлары арасында мұнай және мұнай өнімдерін мемлекетаралық кідіріссіз тасымалдауды қамтамасыз ету үшін қажетті көлемдегі технологиялық ақпаратпен алмасу бірыңғай қағидаларға сәйкес Мүше мемлекеттердің мұнай және мұнай өнімдерін тасымалдау жүйелері операторларының өзара уағдаластығы бойынша жүзеге асырылады.
Биржалық сауда-саттықтар операторлары мен клирингтік 
ұйымдардың мұнаймен және мұнай өнімдерімен биржалық сауда-саттықтарды жүзеге асыру үшін қажетті бағдарламалық-аппараттық кешендерін әзірлеу (пысықтау)
33. Мұнай және мұнай өнімдерімен жүргізілетін биржалық сауда-саттықтар операторларының бағдарламалық-аппараттық  кешендерін әзірлеу (пысықтау) Тұжырымдаманың VІІІ бөліміне сәйкес жүзеге асырылады.
34. Бағдарламалық-аппараттық  кешендерді әзірлеу (пысықтау) мақсатында:
1) мұнай және мұнай өнімдерімен жүргізілетін биржалық сауда-саттықтар операторлары мен клирингтік ұйымдардың бағдарламалық-аппараттық  кешендерінің өзара іс-қимылы қағидаттары айқындалады;
2) бағдарламалық-аппараттық  кешендердің аудиті жүзеге асырылады, оларды әзірлеу (пысықтау) бағыттары анықталады;
3) техникалық шешімнің қағидаттары мен архитектурасы, сондай-ақ бағдарламалық-аппараттық  кешендерді әзірлеу (пысықтау) бойынша іс-қимыл жоспары қалыптастырылады.

Мұнай және мұнай өнімдерімен биржалық сауда-саттықтарды жүзеге асыру жөніндегі пилоттық жобаларды іске асыру
35. Одақтың мұнай және мұнай өнімдерінің ортақ нарықтарын қалыптастыру шеңберінде мүше мемлекеттердің уәкілетті органдары Комиссиямен бірлесіп мұнай және мұнай өнімдерімен биржалық сауда-саттықтарды жүзеге асыру және Комиссияның, мүше мемлекеттердің уәкілетті органдарының және мүше мемлекеттердің шаруашылық жүргізуші субъектілерінің арасында ақпарат алмасу  жүйесін ұйымдастыру жөніндегі пилоттық жобаларды іске асыру қажеттілігін бағалайды.
Мүше мемлекеттердің мұнай саласындағы заңнамасын үйлестіру
36. Комиссия мүше мемлекеттердің уәкілетті органдарымен келісім бойынша мүше мемлекеттердің мұнай саласындағы заңнамасына  (мүше мемлекеттердің Одақтың мұнай және мұнай өнімдерінің ортақ нарықтарын қалыптастыруды қамтамасыз ететін технологиялық және коммерциялық инфрақұрылымының жұмыс істеуі нормалары мен қағидаларын қоса алғанда)  және мүше мемлекеттердің арасындағы мұнай саласындағы халықаралық шарттарға салыстырмалы талдау жүргізу үшін ақпарат ұсыну нысанын айқындайды.
37. Мүше мемлекеттердің мұнай саласындағы заңнамасын салыстырмалы талдау қорытындылары бойынша Комиссия жиынтық есеп жасайды, оның негізінде мүше мемлекеттердің уәкілетті органдары Комиссиямен бірлесіп мүше мемлекеттердің мұнай саласындағы заңнамасын үйлестіру жөніндегі іс-шаралар жоспарын («жол картасын») дайындауды жүзеге асырады және Одақтың мұнай және мұнай өнімдерінің ортақ нарықтарын қалыптастырудың мүше мемлекеттердің үйлестіруге жататын нормативтік құқықтық актілері сәйкес келуге тиіс негізгі тәсілдемелері мен қағидаттарын айқындайды. 
38. Мүше мемлекеттер мұнай және мұнай өнімдерін жеткізу, кедендік әкету баждарын (өзге де баждарды, баламалы әрекеті бар салықтар мен алымдарды) анықтау және оларды төлеу  саласында өзара жасасқан халықаралық шарттарды Одақтың мұнай және мұнай өнімдерінің ортақ нарықтарын қалыптастырудың негізгі тәсілдемелері мен қағидаттарына сәйкес келтіру жөніндегі жұмысты ұйымдастырады.
39. Комиссия мониторингті жүзеге асыру шеңберінде мүше мемлекеттердің нормативтік құқықтық актілеріне және мүше мемлекеттердің мұнай саласындағы халықаралық шарттарына енгізілген өзгерістерге олардың Одақтың мұнай және мұнай өнімдерінің ортақ нарықтарын қалыптастырудың негізгі тәсілдемелері мен қағидаттарына сәйкестігі мәніне талдау жүргізеді.

Мүше мемлекеттердің мұнай саласындағы халықаралық ынтымақтастығын дамыту
40. Мүше мемлекеттердің мұнай саласындағы халықаралық ынтымақтастығын дамыту Тұжырымдаманың VІІ бөліміне сәйкес іске асырылады және мүше мемлекеттердің энергетикалық қауіпсіздігін қамтамасыз ету, сондай-ақ олардың энергетикалық ресурстардың әлемдік нарығындағы позициясын нығайту мақсатында жүзеге асырылады.
41. Мүше мемлекеттердің мұнай саласындағы халықаралық ынтымақтастығын дамыту жөніндегі іс-шаралар мүше мемлекеттердің шаруашылық жүргізуші субъектілерінің қатысуымен Комиссияның және мүше мемлекеттердің арасындағы өзара іс-қимыл нәтижесінде іске асырылады. 
Әлемдік нарықтағы биржалық және биржадан тыс нысаналы индикаторлардың мониторингі
42. Әлемдік нарықтағы биржалық және биржадан тыс нысаналы индикаторлардың мониторингін қамтамасыз ету үшін:
1) әлемдік нарықтағы биржалық және биржадан тыс нысаналы индикаторлардың мониторингіне арналған биржалық және биржадан тыс алаңдардың тізбесі бекітіледі;
2) мониторингке жататын тауарлардың (мұнай және мұнай өнімдері) тізбесі бекітіледі;
3) нысаналы индикаторларды талдау тәртібі бекітіледі;
4) баға индикаторлары туралы ақпаратты мүше мемлекеттердің шаруашылық жүргізуші субъектілеріне жеткізу механизмі қалыптастырылады.
Мүше мемлекеттердің мұнай саласына инвестициялар тарту
43. Мүше мемлекеттердің мұнай саласына инвестициялар тарту жөніндегі іс-шаралардың тізбесі Шарттың ХV бөліміне сәйкес және Тұжырымдаманың ХІ бөлімінде көзделген ережелер ескеріле отырып қалыптастырылады.
44. Мүше мемлекеттердің мұнай саласына инвестициялар тарту жөніндегі іс-шаралар қолайлы инвестициялық ахуалды қамтамасыз ету жөніндегі шараларды, сондай-ақ инфрақұрылымдық жобаларды іске асыруға жәрдемдесу жөніндегі шараларды қамтиды.
45. Қолайлы инвестициялық ахуалды қалыптастыру инвестициялаудың тиімділігін арттыру  және инвестициялық тәуекелдерді азайту мақсатында мүше мемлекеттердегі экономикалық және құқықтық жағдайларды өзгертуді көздейді.

Мұнай саласындағы инфрақұрылымдық жобаларды іске асыру
46. Мұнай саласындағы инфрақұрылымдық жобалар жасалған халықаралық шарттар, сондай-ақ мүше мемлекеттерді және (немесе) олардың шаруашылық жүргізуші субъектілерін дамытуға қабылданған бағдарламалар ескеріле отырып  іске асырылады. 
47. Мұнай саласындағы инфрақұрылымдық жобаларды іске асыруға жәрдемдесу мақсатында:
1) мүше мемлекеттер өздерінің аумақтарында Одақтың мұнай және мұнай өнімдерінің ортақ нарықтары шеңберінде іске асыру мүмкін болатын инфрақұрылымдық жобаларды іске асыру үшін қолайлы жағдайлар жасайды; 
2) мүше мемлекеттер өздері үшін өзара мүддені білдіретін, соның ішінде мұнай және мұнай өнімдерін тасымалдау жүйесін дамытуды қамтамасыз ететін мұнай саласындағы инфрақұрылымдық жобаларды бірлесіп анықтайды және іске асырады;
3) мүше мемлекеттердің мұнай және мұнай өнімдерін тасымалдау жүйелерінің операторлары Одақтың мұнай және мұнай өнімдерінің ортақ нарықтарына қатысушылардың арасындағы мұнай және мұнай өнімдерімен өзара саудаға әсер ететін мұнай және мұнай өнімдерін тасымалдау жүйелерін дамыту жоспарлары туралы өзара хабар беруді жүзеге асырады.
48. Мұнай саласындағы инфрақұрылымдық жобалар Көрсетілетін қызметтер саудасы, инвестициялар құру, қызметі және инвестицияларды жүзеге асыру туралы хаттаманың (Шартқа № 16 қосымша) ережелеріне сәйкес іске асырылады.
ІІІ. Бағдарламаны іске асыруды қамтамасыз ету
Мүше мемлекеттердің уәкілетті органдарының Бағдарламаны іске асыру шеңберіндегі өзара іс-қимылы
49. Мүше мемлекеттердің уәкілетті органдарының осы Бағдарламаны іске асыру шеңберіндегі өзара іс-қимылын жүзеге асыру мақсатында Комиссия мемлекеттік органдар мен мүше мемлекеттердің шаруашылық жүргізуші субъектілерінің, сондай-ақ мұнай және мұнай өнімдерін тасымалдау жүйелерінің, мүше мемлекеттердің, биржалық сауда-саттық операторларының аумақтарында орналасқан мұнай қоймалары мен қойма инфрақұрылымының операторлары және (немесе) меншік иелері болып табылатын заңды тұлғалар өкілдерінің құрамында жұмыс тобын құрады. 
50. Осы Бағдарламаның 49-тармағында көрсетілген жұмыс тобы Одақтың мұнай және мұнай өнімдерінің ортақ нарықтарының жұмыс істеуіне және олардың реттелуіне, соның ішінде:
1) мұнай және мұнай өнімдерін тасымалдау жүйелеріне қол жетімділік берілуіне және мұнай және мұнай өнімдері транзитінің қамтамасыз етілуіне;
2) нарықтық баға белгілеу механизмдерінің қалыптастырылуына және мұнай және мұнай өнімдерімен биржалық сауда-саттықтардың дамуына;
3) Одақтың мұнай және мұнай өнімдерінің ортақ нарықтарының технологиялық негізінің қалыптастырылуына және ақпарат алмасудың іске асырылуына;
4) халықаралық ынтымақтастықтың дамытылуына және мүше мемлекеттердің мұнай саласына инвестициялар тартуына мониторингті жүзеге асырады. 
IV. Бағдарламаны ресурстық қамтамасыз ету
1. Бағдарламаның іске асырылуын қаржыландыру тәртібі және механизмдері
51. Осы Бағдарламаның іске асырылуын қаржылық қамтамасыз етуді Комиссия өз өкілеттіктеріне сәйкес Одақ бюджетінің қаражаты есебінен, мүше мемлекеттердің уәкілетті органдары мүше мемлекеттер бюджетінің қаражаты есебінен және (немесе) осы мемлекеттердің заңнамасына сәйкес бюджеттен тыс көздерден жүзеге асырады. 
52. Бағдарламаны іске асыру кезінде:
1) мүше мемлекеттердің уәкілетті органдарының, Комиссияның және мүше мемлекеттердің шаруашылық жүргізуші субъектілерінің арасында ақпарат алмасу жүйесін іске асыру және оның жұмыс істеуін қамтамасыз ету мақсатында Одақ бюджетінің қаражаты (Комиссияның бюджет сметасының қаражаты) есебінен Комиссия орындайтын Одақ органдарының актілерін әзірлеу және Одақтың интеграцияланған ақпараттық жүйесінің интеграциялық сегментін дамыту жөніндегі іс-шаралар қаржыландырылады;
2) мүше мемлекеттердің уәкілетті органдарының, Комиссияның және мүше мемлекеттердің шаруашылық жүргізуші субъектілерінің арасында ақпарат алмасу жүйесін іске асыру және оның жұмыс істеуін қамтамасыз ету мақсатында мүше мемлекеттер бюджеттерінің қаражаты және (немесе) бюджеттен тыс көздер есебінен (мүше мемлекеттердің уәкілетті органдарының қызметін қамтамасыз етуге арналған қаражат шегінде) мүше мемлекеттердің уәкілетті органдарының қатысуымен жүзеге асырылатын Одақ органдарының актілерін әзірлеу, мүше мемлекеттердің нормативтік құқықтық актілерін үйлестіру және Одақтың интеграцияланған ақпараттық жүйесінің ұлттық сегменттерін дамыту жөніндегі іс-шаралар қаржыландырылады; 
3) бюджеттен тыс көздердің қаражатын тарту арқылы Одақтың мұнай және мұнай өнімдерінің ортақ нарықтарының жұмыс істеуі үшін қажетті инфрақұрылым құру және оны дамыту қаржыландырылады.
2. Ғылыми қамтамасыз ету
53. Осы Бағдарламаны іске асыру шеңберінде Одақтың мұнай және мұнай өнімдерінің ортақ нарықтарын қалыптастырудың институционалдық, технологиялық, заңдық және экономикалық механизмдерін қоса алғанда, Одақтың мұнай және мұнай өнімдерінің ортақ нарықтарын қалыптастырудың қағидалары мен механизмдерін әзірлеу кезінде оны аналитикалық зерттеулер жүргізу және ғылыми негізделген ұсыныстар дайындау, соның ішінде мынадай бағыттар бойынша:
1) мүше мемлекеттер үшін Одақтың мұнай және мұнай өнімдерінің ортақ нарықтарын реттеу саласындағы нормативтік құқықтық актілер әзірлеу бойынша әдістемелік ұсынымдар дайындау;
2) Одақтың мұнай және мұнай өнімдерінің ортақ нарықтарына монитринг пен талдауды жүзеге асыру әдістемелерін әзірлеу түрінде ғылыми қамтамасыз ету талап етіледі. 

